stanford-oval/wikipedia huggingface dataset:
Acroyoga

Acroyogan harrastajia
Acroyoga (myös Akrojooga, Acro-Yoga tai AcroYoga) on liikunnallinen harrastus ja harjoittelumuoto, joka yhdistää joogaa ja akrobatiaa.
Acroyogaan kuuluu useita eri koulukuntia. Lajin alkuperäiset kaksi koulukuntaa olivat Acroyoga Montreal ja Acroyoga Inc. Acroyoga Montrealin perustivat Jessie Goldberg ja Eugene Poku vuonna 1999. Montrealin koulukunnan mukainen acroyoga perustuu akrobatiaan, joogaan ja tanssiharjoitteluun. Acroyoga Inc. puolestaan perustettiin San Franciscossa vuonna 2006. Tämän koulukunnan perustajat olivat Jason Nemer ja Jenny Klein. Agroyoga Inc:n harjoittelumuodossa sulautuvat akrobatia, jooga ja erilaiset terveyttä korostavat taidot. Koulukuntia yhdistää taipumus käyttää samankaltaisia asentoja, joissa painovoimaa käytetään tehostamaan voimaharjoitteita ja venytyksiä. Molemmat koulukunnat myös tarjoavat harrastajilleen erilaisia sertifiointeja.
Acroyogan on väitetty parantavan harrastajansa fyysistä ja henkistä hyvinvointia. Acroyogassa on myös parin kanssa tehtäviä tasapainoharjoitteita, joilla voi parantaa keskittymistä. Lisäksi lajiin sisältyy hierontaopetusta joiden on väitetty helpottavan stressiä.
Acroyogassa käytetään enemmän voimaa kuin monissa perinteisissä joogamuodoissa, mikä voi altistaa loukkaantumisille.
Roolit

Acroyogan pariharjoituksissa on olemassa kolme pääroolia. Pääroolit ovat pohja (base), lentäjä (flyer), ja varmistaja (spotter).
Pohja (eng. base) - Henkilö jolla on eniten tukipisteitä maata vasten. Usein pohjana toimiva henkilö makaa maassa siten, että koko vartalo on yhteydessä maahan. Pohjan kädet ja jalat tarjoavat edelleen tukea ja vakautta lentäjälle. Tärkein tuki lentäjälle tulee jalkojen ja käsien kautta. Jalkatuki sijoittuu yleensä lentäjän lantion, nivusten tai alavatsan alueelle. Käsituki puolestaan annetaan joko olemalla kädet vastakkain tai ottamalla ote lentäjän hartioista.
Lentäjä (eng. flyer) - Henkilö joka ottaa tukea pohjasta nousten samalla irralleen maasta. Lentäjä voi tehdä sarjan dynaamisia asentoja, siirtyen asennosta toiseen yleensä painovoiman avustamana. Lentäjän rooli vaatii hyvää tasapainoa, luottamusta, ja voimaa keskivartalossa.
Varmistaja (eng. spotter) - Varmistajan tehtävä on tarkkailla parin tekemistä ja varmistaa että lentäjä laskeutuu turvallisesti virheen sattuessa. Varmistaja voi myös antaa ohjeistusta pohjalle ja lentäjälle.
Asentoja

Acro Yoga asentoja
Lintu (Bird) - yleinen akrojooga asento
Valas (Whale)
Dingle dangle
Lintuvariaatio
Kolmen henkilön tasapainoharjoitus
Tähti (Star)
Kelluva Paschi (Floating Paschi)
Valtaistuin (Throne)
Harjoite ilman selällään makaavaa pohjaa (Non-L-Basing pose)
Aiheesta muualla

Wikimedia Commonsissa on kuvia tai muita tiedostoja aiheesta .
Amar (kappale)

|  Amar> Kappaleen tiedot |
| --- | --- |
Esittäjä(t):  2B
Tyylilaji:  pop
Säveltäjä(t):  José Da Ponte Ernesto Leite
Sanoittaja(t):  José Da Ponte Alexandre Honrado Ernesto Leite
Euroviisutiedot
Vuosi:  2005
Maa:  Portugali
Kieli:  portugali, englanti
Sijoitus semifinaalissa:  17.
Pisteet semifinaalissa:  51
Sanat:  sanoitus
Amar on 2B:n esittämä kappale, jolla se edusti Portugalia vuoden 2005 Eurovision laulukilpailussa Ukrainan Kiovassa.
Kappale kilpaili Euroviisujen semifinaalissa, jossa se sijoittui seitsemänneksitoista ja täten karsiutui finaalista.
Adolfo Zumelzú

Adolfo Zumelzú
Adolfo Zumelzú (5. tammikuuta 1902 Buenos Aires, Argentiina – 29. maaliskuuta 1973) oli argentiinalainen jalkapalloilija, pelipaikaltaan puolustava keskikenttäpelaaja.
Zumelzú edusti urallaan muun muassa Racing Clubia ja Tigreä. Hän debytoi Argentiinan A-maajoukkueessa 1930 ja teki joukkueessa 3 maalia pelattuaan 13 ottelua. Hän voitti Copa Américan kahdesti kausina 1926–1927 ja 1928–1929. Hän kuului joukkueen kokoonpanoon vuoden 1930 maailmanmestaruuskilpailuissa ja teki 2 maalia sekä osallistui kesäolympialaisiin 1928.
Aluevaltuusto

Aluevaltuustot ovat alueen tai Suomessa hyvinvointialueen ylintä päätösvaltaa käyttäviä elimiä, joiden jäsenet valitaan yleensä vaaleilla. Eri maissa valtuustojen tehtävät ja valintatavat vaihtelevat.
Aluevaltuustot Suomessa

Suomessa aluevaltuusto on hyvinvointialueen ylin päättävä elin, joka vastaa hyvinvointialueen toiminnasta, hallinnosta ja taloudesta. Valtuutetut ja varavaltuutetut valitaan aluevaaleissa nelivuotiskaudeksi. Valtuutettujen määrä on hyvinvointialueen asukasluvusta riippuen 59–89. Vuoden 2021 elokuun väestötietojen perusteella vuoden 2022 aluevaaleissa valittavien valtuutettujen lukumäärät ovat:
59 valtuutettua: Keski-Pohjanmaan, Kainuun, Itä-Uudenmaan, Etelä-Karjalan, Etelä-Savon, Kymenlaakson, Pohjois-Karjalan, Kanta-Hämeen, Pohjanmaan, Lapin sekä Etelä-Pohjanmaan hyvinvointialueet.
69 valtuutettua: Keski-Uudenmaan, Päijät-Hämeen, Satakunnan, Pohjois-Savon ja Keski-Suomen hyvinvointialueet sekä Vantaan ja Keravan hyvinvointialue.
79 valtuutettua: Pohjois-Pohjanmaan, Länsi-Uudenmaan, Varsinais-Suomen sekä Pirkanmaan hyvinvointialueet.
Aluevaltuusto päättää aluehallituksen kokoonpanosta ja asettaa hyvinvointialueen muut toimielimet sekä valitsee hyvinvointialuejohtajan. Aluevaltuusto päättää itse omista, aluehallituksen ja muiden toimielimien palkkioista. Käytössä on myös valtuustoryhmille maksettava ryhmätuki, jonka suuruus vaihteli vuonna 2023 noin 1 800 ja 6 000 euron välillä valtuutettua kohden. Myös kokouspalkkiot vaihtelevat moninkertaisesti olipa vertailukohtana valtuutettujen lukumäärä tai hyvinvointialueen asukasluku.
Hyvinvointialueen pakolliset toimielimet ovat:
Aluevaltuusto
Aluehallitus
Tarkastuslautakunta
Kansalliskielilautakunta (kaksikielisillä hyvinvointialueilla)
Saamen kielen lautakunta (Lapin hyvinvointialueella).
Aki Partanen

Aki Jukka Partanen (s. 5. heinäkuuta 1956 Savonlinna) on aktiiviuransa päättänyt suomalainen korkeushyppääjä. Uransa aikana Partanen edusti Vantaan Salamoita, Etelä-Vantaan Urheilijoita, Helsingin NMKY:tä sekä Leppävaaran Sisua. Hänen valmentajanaan toimi Antero Aarnio.
Kalevan kisoista Partanen saavutti korkeushypystä jaetun hopean vuonna 1982 sekä pronssia vuonna 1981. Lisäksi hän saavutti sisäratojen SM-kilpailuista kaksi pronssia vuosina 1983 ja 1985.
Virallisissa kilpailuissa Partanen ei ole esiintynyt vuoden 1992 jälkeen.
Abbie Cornish

| Abbie Cornish |
| --- | --- |
 Abbie Cornish Toronton elokuvajuhlilla 2012.
Henkilötiedot
Syntynyt: 7. elokuuta 1982 (ikä 42) Lochinvar, Uusi Etelä-Wales, Australia
Ammatti:  näyttelijä
Näyttelijä
Aktiivisena:  1997–
Merkittävät roolit:  Fanny Brawne (Yön kirkas tähti) Sweet Pea (Sucker Punch)
Aiheesta muualla
IMDb 
Elonet
Abbie Cornish (s. 7. elokuuta 1982 Lochinvar, Uusi Etelä-Wales) on australialainen näyttelijä, joka tunnetaan useista elokuva- ja televisiorooleistaan, mukaan lukien palkitusta pääosastaan elokuvassa Somersault (2004). Hänet tunnetaan myös kansainvälisesti muun muassa rooleistaan Fanny Brawnena elokuvassa Yön kirkas tähti (2009) ja Sweet Peana elokuvassa Sucker Punch (2011). Ensin mainitun elokuvan rooli toi hänelle useita palkintoehdokkuuksia Amerikassa ja Australiassa.
Varhainen elämä

Abbie Cornish syntyi Uuden Etelä-Walesin osavaltiossa Australiassa Shelley ja Barry Cornishille. Hän on toinen perheen viidestä lapsesta. Cornishilla on kolme veljeä, ja hänen pikkusiskonsa Isabelle Cornish on myös näyttelijä. Cornish kasvoi perheensä 70 hehtaarin maatilalla. Hän jätti lukiossa yhden kouluvuoden väliin. Nuorena häntä kiehtoivat ulkomaiset ja independent-elokuvat.
Cornish varttui eläinten parissa ja ryhtyi kasvissyöjäksi 13-vuotiaana. Vuonna 2006 hänestä tuli australialaisen eläinoikeusjärjestön suurlähettiläs ja osallistui sen järjestämään mainoskampanjaan vuonna 2012.
Ura

Cornishin ura viihdealalla alkoi 13-vuotiaana, kun hän alkoi tehdä mallintöitä päästyään Dolly Magazinen järjestämän kilpailun finaaleihin. Vuonna 1999 hänet palkittiin Australian elokuvainstituutin Young Actor -palkinnolla roolistaan ABC-kanavan televisiosarjassa Wildside. Tämän jälkeen hänelle tarjottiin debyyttiroolia elokuvassa The Monkey's Mask.
Cornishin seuraava rooli oli lyhytelokuvassa Everyhting Goes, mutta hänen läpimurtonsa näyttelijänä tapahtui vuoden 2004 elokuvassa Somersault, josta hänet palkittiin useilla parhaan näyttelijän palkinnoilla Australiassa sekä Miamin elokuvajuhlilla. Cornish sai kiittävät arvostelut roolistaan vuoden 2006 Candy-elokuvassa, jossa hänen vastanäyttelijänään oli Heath Ledger. Hän on näytellyt myös elokuvissa A Good Year – Mainio vuosi (2006), Elisabet – kultainen aikakausi (2007) ja Stop-Loss (2008). Hänellä oli merkittävä rooli myös Neil Burgerin ohjaamassa Rajattomassa vuonna 2011.
Cornish esiintyi vuonna 2012 Madonnan ohjaamassa elokuvassa W.E., joka ei saanut kriitikoiden suosiota. Hän korvasi Emily Bluntin The Girl -elokuvan pääosassa nuorena yksinhuoltajaäitinä, joka auttaa siirtolaisia pääsemään Meksikon rajan yli Texasiin. Cornish esiintyi myös rikoskomediassa Seitsemän psykopaattia (2012) Woody Harrelsonin ja Colin Farrellin kanssa. Elokuva oli arvostelumenestys. Lisäksi hän näytteli RoboCop-elokuvassa vuonna 2014.
Filmografia

| Vuosi | Elokuva | Rooli | Huomioita |
| --- | --- | --- | --- |
| 1999 | Close Contact | Sara Boyack | TV-elokuva |
| 2000 | The Monkey's Mask | Mickey Norris |  |
| 2003 | Horseplay | Becky Wodinski |  |
| 2003 | White Collar Blue | Antonia McAlister | TV-elokuva |
| 2003 | Marking Time | Tracey | TV-elokuva |
| 2004 | One Perfect Day | Emma Matisse |  |
| 2004 | Somersault | Heidi | läpimurtorooli |
| 2004 | Everything Goes | Brianie | lyhytelokuva |
| 2006 | Candy | Candy |  |
| 2006 | A Good Year | Christie Roberts |  |
| 2007 | Elisabet – kultainen aikakausi | Bess Throckmorton |  |
| 2008 | Stop-Loss | Michelle Overton |  |
| 2009 | Yön kirkas tähti | Fanny Brawne |  |
| 2010 | Legenda suojelijoista | Otulissa | äänirooli |
| 2011 | Rajaton | Lindy |  |
| 2011 | Sucker Punch | Sweet Pea |  |
| 2011 | W.E. | Wally Winthrop |  |
| 2012 | The Girl | Ashley |  |
| 2012 | Seitsemän psykopaattia | Kaya |  |
| 2014 | RoboCop | Clara Murphy |  |
| 2015 | Solace | Katherine Cowles |  |
| 2016 | Lavender | Jane |  |
| 2017 | The Girl Who Invented Kissing | Patti |  |
| 2017 | 6 Days | Kate Adie |  |
| 2017 | Three Billboards Outside Ebbing, Missouri | Anne |  |
| 2017 | Geostorm | Sarah Wilson |  |
| 2018 | Perfect |  |  |
| 2018 | Paris Song | Lee Abbott |  |
| 2018 | Where Hands Touch | Kerstin |  |
| Vuosi | Sarja | Rooli | Huomioita |
| --- | --- | --- | --- |
| 1997 | Wildside | Simone Summers |  |
| 2000 | Sydneyn satamapoliisit | Marie Marchand | 1 jakso |
| 2001 | Outriders | Reggie McDowell | 26 jaksoa |
| 2001 | Life Support | Penne#1 |  |
| 2014 | Klondike | Belinda Mulrooney | minisarja |
| 2018 | Jack Ryan | Cathy Mueller |  |
| 2019 | Secret Bridesmaids' Business | Melanie Heyward |  |
Aiheesta muualla

Kuvia tai muita tiedostoja aiheesta Abbie Cornish Wikimedia Commonsissa
Abbie Cornish Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Abbie Cornish
Abbie Cornish San Diego Comic-Con International -tapahtumassa vuonna 2013.
Käännös suomeksi
Amar Pal

Amar Pal (bengaliksi অমর পাল; 19. toukokuuta 1922 Brahmanbaria – 20. huhtikuuta 2019 Kolkata) oli intialainen bengalien kansanmusiikin laulaja.
Pal menetti isänsä 10-vuotiaana, jolloin hänen kasvatuksensa jäi kokonaan äidin harteille. Hän sai varhaisimman kansanmusiikkiopetuksen äidiltään ja sai myöhemmin muodollista intialaisen klassisen musiikin opetusta Ayet Ali Khanilta, joka oli Allauddin Khanin pikkuveli. Kansanmusiikkiohjausta Pal sai myös Mani Chakrabortylta ja Suren Chakrabortylta. Vuonna 1948 Pal tutustui sanoittaja Sachindranath Bhattacharyaan, jonka avulla pääsi esiintymään All India Radioon. Samana vuonna hän asettui Kolkataan. Seitsemän vuosikymmenen mittaisella urallaan Pal lauloi tuhansia bengalinkielisiä kansanlauluja ja moderneja lauluja esimerkiksi elokuvissa, joita ohjasivat Satyajit Ray ja Debaki Bose. Hitiksi nousi "Kotoi Rongo Dekhi Duniyay", jonka Pal lauloi Rayn satiirissa Hirak Rajar Deshe.
Pal kirjoitti useita kansanmusiikkiaiheisia kirjoja. Hän osallistui kansainvälisesti kansanmusiikin seminaareihin ja workshopeihin, ja hänen musiikkinsa kansainvälisiä konsertteja järjestettiin Tokiossa, Bangladeshissä ja Yhdysvalloissa. Hän sai monia palkintoja ja tunnustuksia, kuten Sangeet Natak Akademin palkinnon työstään Länsi-Bengalin kansanmusiikin hyväksi.
Pal sai sydänpysähdyksen kotonaan 20. huhtikuuta 2019 ja tuli kiidätetyksi SSKM-sairaalaan, jossa kuoli samana päivänä. Hän oli jäänyt itse aiemmin leskeksi.
Angoulême

| Angoulême |
| --- | --- |
 Näkymä Angoulêmeen
 vaakuna
 Angoulême
 Koordinaatit: 45°38′56″N, 00°09′39″E 
Valtio:  Ranska
Alue:  Uusi-Akvitania
Departementti:  Charente
Arrondissementti:  Angoulême
Hallinto:  
 – Pormestari:  Xavier Bonnefont
Pinta-ala:  
 – Kokonaispinta-ala:  21,85 km²
Väkiluku (2013):  41 970
 – Väestötiheys:  1 921 as./km²
 
 www.angouleme.fr 
Infobox OKVirheellinen NIMI-arvo: 
Angoulême on kaupunki Länsi-Ranskassa. Angoulême on Uuden-Akvitanian alueella sijaitsevan Charenten departementin pääkaupunki. Kunnan alueella asuu 42 096 asukasta (2006), mutta suurkaupunkialueella asukkaita on noin 100 000. Kaupunki sijaitsee Charentejoen ja Touvrejoen haarassa Akvitanian alangolla, noin 100 kilometrin päässä Atlantin rannikolta. Angoulêmen asukkaat juhlivat kaupungin perustamista Juhana Maattoman 18. toukokuuta 1204 allekirjoittaman julistuksen perusteella.
Aiheesta muualla

Kuvia tai muita tiedostoja aiheesta Angoulême Wikimedia Commonsissa
Kaupungin kotisivut (Arkistoitu – Internet Archive)
Angourie Rice

| Angourie Rice |
| --- | --- |
 Angourie Rice Cannesin elokuvajuhlilla 2017.
Henkilötiedot
Koko nimi:  Angourie Isabel Teresa Rice
Syntynyt: 1. tammikuuta 2001 (ikä 23) Sydney, Australia
Ammatti:  näyttelijä
Näyttelijä
Aktiivisena:  2013–
Aiheesta muualla
IMDb 
Angourie Isabel Teresa Rice (s. 1. tammikuuta 2001 Sydney) on australialainen näyttelijä. Hän aloitti uransa lapsinäyttelijänä ja tuli tunnetuksi rooleistaan elokuvissa These Final Hours (2013) ja The Nice Guys (2016). Sitemmin hän on näytellyt muun muassa Betty Brantia Marvel Cinematic Universen elokuvissa Spider-Man: Homecoming (2017), Spider-Man: Far From Home (2019) ja Spider-Man: No Way Home (2021) sekä päärooleja elokuvissa Ladies in Black (2018) ja Mean Girls (2024). Roolistaan Ladies in Blackissä hänet palkittiin parhaan naispääosan AACTA-palkinnolla.
Rice on myös näytellyt elokuvassa The Beguiled (2017) sekä televisiosarjoissa Black Mirror (2017), Mare of Easttown (2021) ja The Last Thing He Told Me (2023).
Aiheesta muualla

Angourie Rice Internet Movie Databasessa. (englanniksi)
Aluetaloustiede

Aluetaloustiede tutkii taloudellisia ilmiöitä alueiden näkökulmasta. Tämä taloustieteen haara liittyy kiinteästi aluepolitiikkaan.
Tärkeimpiä aluetaloustieteen tutkijoita

Paul Krugman, New Economic Geographyn (NEG) luoja
Xavier Sala-i-Martin, beta- ja sigma konvergenssikäsitteen laatija
Aluetaloustieteellistä kirjallisuutta

Harvey Armstrong, Jim Taylor: Regional Economics and Policy. Blackwell Publishers 2000
Aléxandros Tziólis

| 0 | 1 | 2 |
| --- | --- | --- |

Henkilötiedot
Koko nimi: Aléxandros Tziólis
Syntymäaika: 13. helmikuuta 1985 (ikä 39)
Syntymäpaikka: Kateríni, Kreikka
Pelipaikka: puolustava keskikenttäpelaaja
Pituus: 191 senttimetriä
Seura
Seura: Monaco
Pelinumero: –
Junioriseurat
1995–2002: Apollon Litochoriou
Seurat
| Vuodet | Seura | O (M) |
| 2002–2005 2005–2010 2009 2010–2011 2010–2011 2011–2012 2012– | Panionios Panathinaikos → Werder Bremen Siena → Racing Santander Racing Santander Monaco | 61 (3) 80 (5) 15 (1) 13 (0) 10 (0) 12 (0) 0 (0) |
Maajoukkue
| 2005– | Kreikka | 31 (1) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2012.  Maajoukkueuran tilastot päivitetty 31. tammikuuta 2012.
Aléxandros Tziólis (kreik. Αλέξανδρος Τζιόλης; s. 13. helmikuuta 1985 Kateríni, Kreikka) on kreikkalainen jalkapalloilija. Hän edustaa Monacoa ja on pelipaikaltaan puolustava keskikenttäpelaaja.
Seurajoukkueura

Tziólis aloitti pelaajauransa paikallisseura Apollon Litochoriousta. Hän pelasi joukkueessa noin seitsemän vuoden ajan, kunnes vuonna 2002 siirtyi ateenalaisseura Panioniosiin. Hän kuului kolmen pelaamansa kauden aikana joukkueen luottopelaajiin, otteluita kertyi yhteensä 61 ja niissä syntyi kolme maalia. Vuonna 2005 hän sai siirron Kreikan suurseura Panathinaikosiin ja hänestä maksettiin 650 000 euron siirtokorvaus.
Hän onnistui vakiinnuttamaan pelipaikkansa uudessa joukkueessaan ja pelasi ensimmäisellä kaudellaan 2005–2006 21 ottelua. Seuraavalla kaudella hän syrjäytti samalla pelipaikalla heikosti pelanneen Igor Bišćanin. Hän pelasi joukkueessa yhteensä neljän kauden ajan, yhteensä 82 ottelua ja viisi maalia.
7. tammikuuta 2009 Tziólis siirtyi loppukauden kestävällä lainasopimuksella saksalaisseura Werder Bremeniin. Kauden päätteeksi joukkueella oli mahdollisuus ostaa pelaajanoikeudet itselleen 1,6 miljoonalla eurolla. Werder Bremen voitti loppukauden aikana Saksan cupin sekä eteni UEFA Cupin loppuotteluun, jossa se kuitenkin hävisi ukrainalaiselle Šah’tar Donetskille.
Kesällä 2009 Tziólis palasi takaisin Panathinaikosiin. Hän ei saanut alkukauden aikana juurikaan vastuuta ja niin lopulta tammikuussa 2010 hän teki sopimuksen italialaisen Sienan kanssa. Hän teki ensiesiintymisensä joukkueessa 7. helmikuuta 2010 ottelussa Sampdoriaa vastaan.
Kaudeksi 2010–2011 hän siirtyi lainalle espanjalaiseen Racing Santanderiin. Kauden jälkeen hän siirtyi joukkueeseen pysyvällä siirrolla.
Maajoukkueura

Tziólis teki ensiesiintymisensä Kreikan maajoukkueessa 21. tammikuuta 2006 pelatussa ystävyysottelussa Etelä-Koreaa vastaan. Hän on ollut maajoukkueen mukana myös vuoden 2008 EM-kilpailuissa ja vuoden 2010 MM-kilpailuissa.
Aiheesta muualla

Esittely ja tilastot Fichajes.com-sivustolla (Arkistoitu – Internet Archive) (espanjaksi)
Kreikan joukkue – Jalkapallon EM-kilpailut 2008
1 Nikopolídis |
2 Seïtarídis |
3 Patsatzóglou |
4 Spyrópoulos |
5 Déllas |
6 Basinás |
7 Samarás |
8 Giannakópoulos |
9 Charistéas |
10 Karagkoúnis |
11 Výntra |
12 Chalkiás |
13 Tzórvas |
14 Salpingídis |
15 Torosídis |
16 Kyrgiákos |
17 Gkékas |
18 Gkoúmas |
19 Ántzas |
20 Amanatídis |
21 Katsouránis |
22 Tziólis |
23 Lymperópoulos |
Valmentaja Rehhagel
Kreikan joukkue – Jalkapallon MM-kilpailut 2010
1 Chalkiás |
2 Seïtarídis |
3 Patsatzóglou |
4 Spyrópoulos |
5 Déllas |
6 Tziólis |
7 Samarás |
8 Papadópoulos |
9 Charistéas |
10 Karagkoúnis |
11 Výntra |
12 Tzórvas |
13 Sifákis |
14 Salpingídis |
15 Torosídis |
16 Kyrgiákos |
17 Gkékas |
18 Nínis |
19 Papastathópoulos |
20 Kapetános |
21 Katsouránis |
22 Malezás |
23 Príttas |
Valmentaja Rehhagel
Kreikan joukkue – Jalkapallon MM-kilpailut 2014
1 Karnézis
2 Maniátis
3 Tzavéllas
4 Manolás
5 Móras
6 Tziólis
7 Samarás
8 Koné
9 Mítroglou
10 Karagkoúnis
11 Výntra
12 Glýkos
13 Kapíno
14 Salpingídis
15 Torosídis
16 Christodoulópoulos
17 Gkékas
18 Fetfatzídis
19 Papastathópoulos
20 Holebas
21 Katsouránis
22 Sámaris
23 Tachtsídis
Valmentaja Santos
Alf Clausen

Alf Heiberg Clausen (s. 28. maaliskuuta 1941 Minneapolis) on yhdysvaltalainen elokuvien ja televisiosarjojen säveltäjä. Hänet tunnetaan parhaiten animaatiosarjan Simpsonit taustamusiikin säveltämisestä. Clausen on säveltänyt yli 30 elokuvaa ja sarjaa kuten Konnankoukkuja kahdelle, Mies ja alaston ase, Alf ja Vaihdetaan vapaalle, Ferris. Hän syntyi Minneapolisissa ja varttui Jamestownissa, Pohjois-Dakotassa. Clausen palkattiin Simpsonien säveltäjäksi sarjan toisella tuotantokaudella vuonna 1990. Hän sävelsi siitä alkaen jokaisen jakson taustamusiikin ja laulut, ja teki Danny Elfmanin säveltämästä tunnusmusiikista erilaisia sovituksia. Syksyllä 2017 Clausen erotettiin ja 29. tuotantokaudesta alkaen sarjan musiikki on tilattu Bleeding Fingers Music -nimiseltä yhtiöltä.
Clausen on voittanut Simpsoneihin säveltämillään lauluilla kaksi Emmy-palkintoa, vuonna 1997 laulusta ”We Put The Spring In Springfield” (jaksossa ”Noidan talo”) ja vuonna 1998 laulusta ”You're Checkin' In” (jaksossa ”Hätä ei lue lakia”). Lisäksi hän on saanut Simpsoneista seitsemän muuta Emmy-ehdokkuutta.
Aiheesta muualla

Alf Causenin kotisivu (Arkistoitu – Internet Archive)
Alf Clausen Internet Movie Databasessa. (englanniksi)
Aleksandr Morozevitš

| Aleksandr Morozevitš |
| --- | --- |

Henkilötiedot
Koko nimi:  Aleksandr Sergejevitš Morozevitš
Syntynyt: 18. heinäkuuta 1977
Kansalaisuus:   venäläinen
Shakinpelaaja
Titteli:  suurmestari
Elo-luku:  2 722 (tammikuussa 2014) FIDE:n listan sijoitus 26.
Korkein Elo:  2 788 (heinäkuussa 2008)
Aleksandr Sergejevitš Morozevitš (ven. Александр Сергеевич Морозе́вич, s. 18. heinäkuuta 1977) on venäläinen shakin suurmestari.
Morozevitš tunnetaan epätavallisista avauksistaan ja kaoottisten peliasetelmien etsimisestä.
Kilpailumenestys

Morozevitšin ensimmäinen voitto kansainvälisissä turnauksissa oli 17-vuotiaana vuonna 1994, kun hän voitti Lloyds Bank -turnauksen Lontoossa tuloksella 9,5/10. Samana vuonna hän voitti myös turnauksen Pamplonassa, jossa hän voitti myös 1998.
Morozevitš osallistui FIDE:n knock out -maailmanmestaruusturnaukseen 1997. Hän voitti ensimmäisellä kierroksella entisen maailmanmestari Vasili Smyslovin, mutta karsiutui toisella kierroksella.
Morozevitš osallistui Corus-turnaukseen Wijk aan Zeessa vuonna 2000 ja tuli viidenneksi neljästätoista pelaajasta. Kasparov voitti Kramnikin, Anandin ja Lékón edellä. Samana vuonna hän osallistui FIDE:n knock out -maailmanmestaruusturnaukseen New Delhissä. Vahvuuslukunsa perusteella hänet sijoitettiin suoraan toiselle kierrokselle, jossa hän päihitti Milosin pistein 2–0. Hän voitti myös Vladimirovin 1,5–0,5, kunnes hävisi neljännellä kierroksella Tkachieville.
Vuonna 2001 FIDE:n knock out -MM-turnauksessa  Morozevitš päihitti Zeliavokin, Sasikiranin ja Gurevitšin kunnes hävisi (pikapeleissä varsinaisten pelien päätyttyä tasan) FIDE:n mestaruuden voittaneelle Ponomarioville.
Syyskuussa 2005 Morozevitš pelasi FIDE:n maailmanmestaruusturnauksessa San Luisissa saavuttaen neljännen sijan 
Veselin Topalovin, Viswanathan Anandin ja Pjotr Svidlerin jälkeen.
Joulukuussa 2006 Morozevitš voitti korkeatasoisen Pamplonan turnauksen tuloksella 6/7 Elo-suoritustasolla  2 951. Hän jakoi toisen sijan Morelia/Linares-turnauksessa 2007 Magnus Carlsenin kanssa.
Morozevitšin suoritus San Luisissa 2005 oikeutti hänet osallistumaan myös MM-turnaukseen 2007. Hän saavutti tuloksen 6/14 sijoittuen kuudenneksi kahdeksasta pelaajasta. Hän oli ainoa, joka onnistui voittamaan maailmanmestari Vladimir Kramnikin (Kramnikin ainoa hävitty peli 2007). Maailmanmestaruustittelin kohtalon kannalta oli ratkaisevaa myös se, että Morozevitš hävisi Anandille.
Joulukuussa 2007 Morozevitš voitti Venäjän mestaruuden. Hän voitti turnauksessa kuusi peliä putkeen, mikä on harvinainen tapaus niinkin kovatasoisessa turnauksessa. Se on myös ennätys Venäjän mestaruusturnauksissa.
Morozevitš nousi 24. elokuuta 2008 epävirallisella "Live Top List" -vahvuuslistalla maailman ykköseksi. FIDE laskee viralliset vahvuusluvut neljä kertaa vuodessa, mutta kyseisellä listalla huippupelaajien suoritukset huomioidaan päivittäin.
Sokkoshakki

Morozevitš on erinomainen sokkoshakin pelaaja, ja häntä pidetään siinä Kramnikin ohella maailman parhaana. Hän on osoittanut taitonsa Melody Amber -turnauksissa (2002 voittaja tuloksella  9/11, 2003 jaettu voitto tuloksella 7/11, 2004 voittaja tuloksella 8,5/11, 2005 jaettu toinen sija tuloksella 6/11, 2006 voittaja tuloksella 9,5/11, 2007 jaettu toinen sija tuloksella 7/11).
Aiheesta muualla

Morozevitšin kotisivu (Arkistoitu – Internet Archive)
Aleksandr Morozevitš ChessGames.com-sivustolla (englanniksi)
FIDE-kortti: Aleksandr Morozevitš (englanniksi)
Angoulêmen sarjakuvafestivaalien parhaan albumin palkinto

Angoulêmen sarjakuvafestivaalien parhaan albumin palkinto (ransk. Fauve d'or: prix du meilleur album) on vuosittain ranskalaisilla Angoulêmen sarjakuvafestivaaleilla jaettava palkinto.